paragraph_text: mini|desno|250px Hans Christian Friedrich Schmidt (Obernzenn, Bavarska; 26. kolovoza 1957.) njemački je političar, te od 1. kolovoza 2021. godine Visoki predstavnik za Bosnu i Hercegovinu. Član je Kršćansko-socijalne unije (CSU-a). Schmidt je bio ministar hrane i poljoprivrede od 2014. do 2018. Bio je parlamentarni državni tajnik u njemačkome Saveznome ministarstvu obrane od 2005. do 2013. i parlamentarni državni tajnik u njemačkome Saveznome ministarstvu za gospodarsku suradnju i razvoj do veljače 2014. Bio je član Bundestaga za Fürth od 1990. do 2021. godine.